﻿ POLITICI SOCIALE POLITICA ŞI PRACTICA PRIVIND INTEGRAREA IMIGRANŢILOR ŞI REFUGIAŢILOR ÎN STATELE EUROPENE MIRCEA RADU rticolul abordează o problemă de actualitate cu care se confruntă statele europene, şi anume fenomenul integrării A imigranţilor în aceste comunităţi, atât din perspectiva politicilor guvernamentale cât şi din punctul de vedere al implementării în practică a acestor politici. În prima parte este prezentată o scurtă analiză a conceptului de integrare a imigranţilor şi refugiaţilor, ultimii fiind o categorie specială de imigranţi, care necesită măsuri speciale în vederea integrării. Cercetările prezentate remarcă faptul că, deşi nu se observă o diferenţă clară faţă de politicile care vizează integrarea imigranţilor în general, se constată tendinţa de a se opera o diferenţă între refugiaţi şi alte categorii de imigranţi, în special imigranţii din motive economice, în sensul că primii necesită o perioadă mai lungă de asistenţă şi, în anumite cazuri, măsuri speciale, justificate în primul rând de motivele care i-au determinat să-şi părăsească ţările de origine (exil forţat în cazul refugiaţilor). În a doua parte se regăsesc modelele teoretice ale politicilor care vizează integrarea imigranţilor şi refugiaţilor, elementele esenţiale ale acestor politici, practica din ţările europene, dar şi viziunea Comisiei Europene referitoare la acest subiect. Merită menţionat faptul că la nivelul Uniunii Europene a fost adoptat un set de principii de bază în vederea promovării unei viziuni comune europene privind integrarea imigranţilor, principii care să reprezinte un punct de plecare în elaborarea viitoarelor politici în domeniul integrării. În final, trecerea în revistă a situaţiei din România relevă faptul că ţara noastră se aliniază rapid la standardele europene în materie, existând, în acest moment, o politică şi o legislaţie coerentă care reglementează acest domeniu, aspecte dublate de existenţa cadrului instituţional şi a programelor concrete de integrare. INTRODUCERE Migraţia reprezintă un fenomen mondial, iar continentul european nu face excepţie: toate ţările europene sunt ţări de provenienţă, tranzit şi destinaţie, în proporţii diferite. Estimările recente privind populaţia de imigranţi care trăieşte în spaţiul economic european arată mai mult de 20 de milioane de străini, excluzându-i 1 . În aceste pe cei deja naturalizaţi sau pe cei ilegali, adică 5,3% din populaţie 1 Rita Sussmuth, Werner Weidenfeld, Challenge integration: Living together in a Europe of diversity, 2004. CALITATEA VIEŢII, XVII, nr. 3–4, 2006, p 319–341 320 MIRCEA RADU 2 condiţii, migraţia trebuie percepută ca parte a realităţii economice şi sociale europene, fenomen care necesită dezvoltarea de politici ce urmăresc integrarea şi coeziunea socială. Încă de la începutul anilor 1990, problema migraţiei cetăţenilor ţărilor terţe către statele membre ale Uniunii Europene a crescut în importanţă, nu doar la nivelul fiecărui stat membru, ci şi la nivelul Uniunii Europene. Un important element al politicii comune UE privind imigraţia este acela referitor la dezvoltarea unei politici vizând integrarea imigranţilor, politică de asigurare a tratamentului corect al acestora pe teritoriul statelor-membre şi garantarea unor drepturi şi obligaţii comparabile cu acelea ale cetăţenilor Uniunii Europene. Articolul are ca obiectiv prezentarea tratamentului de care beneficiază imigranţii stabiliţi în statele Uniunii Europene, cu referire directă la acei străini care au obţinut statutul de refugiat. Prima parte abordează conceptul de integrare, ca rezultat al contactului dintre imigranţi şi cetăţenii societăţii gazdă. Am ales să utilizăm atât termenul de imigrant cât şi cel de refugiat, deoarece, chiar dacă din punct de vedere juridic (scopul şederii, determinat de motivele părăsirii ţării de origine) refugiaţii sunt o categorie specială de imigranţi, din punct de vedere social, politicile care îi vizează pe imigranţi îi includ şi pe refugiaţi. De exemplu, la nivelul Uniunii Europene se face referire la o politică privind integrarea imigranţilor, refugiaţii fiind priviţi ca un grup de imigranţi cu nevoi speciale. În a doua parte sunt prezentate modelele teoretice ale politicilor care vizează integrarea imigranţilor şi refugiaţilor, elementele esenţiale ale acestor politici şi practica din ţările europene. În final, trecem în revistă situaţia din România. CONCEPTUL DE INTEGRARE Conceptul de integrare este folosit în multe discipline academice, dintre care sociologia pare a fi cea mai relevantă pentru scopurile noastre. Văzută dintr-o perspectivă macro, integrarea se referă la o caracteristică a sistemului social, a societăţii în ansamblu, şi anume, la intensitatea relaţiilor stabilite între părţile componente (grupuri şi persoane individuale). În ultimii ani, conceptul de coeziune socială a fost foarte uzitat ca echivalent pentru integrare. De asemenea, integrarea poate fi percepută dintr-o perspectivă de grup sau una individuală. Toate grupurile sau persoanele manifestă un anumit grad de integrare într-o societate dată. Marc Granovetter consideră că termenul de integrare prezintă o varietate de dimensiuni, dintre care cea mai importantă este aceea referitoare la incidenţă, care include, la rândul ei, două caracteristici separate: frecvenţă şi intensitate. Frecvenţa se referă la numărul de legături cu mediul înconjurător pe care o persoană sau un grup le menţine (numărul de contacte cu alţii), în timp ce intensitatea acoperă natura acestor contacte şi, prin urmare, sentimente ca acelea de apartenenţă la o comunitate şi familiaritate. Frecvenţa nu este corelată, în mod necesar, cu intensitatea: de exemplu, mulţi oameni au contacte mai frecvente cu colegii de muncă decât cu propria familie, dar acest lucru nu implică faptul că aceste contacte 3 POLITICA ŞI PRACTICA PRIVIND INTEGRAREA 321 sunt şi mai intense, mai apropiate. Acest fapt conduce la o altă dimensiune, şi anume identificarea (cu cât o persoană se identifică mai mult cu altele, cu atât legăturile sociale sunt mult mai strânse). Oricum, o identificare puternică nu presupune, în mod necesar, contacte frecvente şi intense. Mulţi imigranţi, de exemplu, se identifică puternic cu societatea-gazdă, deşi majoritatea contactelor cu ceilalţi are de suferit. Faptul că aceste două dimensiuni ale procesului de integrare nu sunt neapărat corelate între ele nu implică şi ideea că nu ar exista nici o relaţie între ele. În realitate, frecvenţa şi intensitatea contactelor cu ceilalţi poate conduce la o mai bună înţelegere şi identificare. Pe de altă parte, persoanele care nu se identifică cu alte grupuri în societatea din care fac parte, este puţin probabil să dezvolte legături frecvente şi intense cu acele grupuri. Prin urmare, pentru o înţelegere corectă a fenomenului, este important să se ştie cum interacţionează aceste dimensiuni între ele, lucru deloc uşor. Există mai multe teorii referitoare la procesul de integrare al imigranţilor. Una dintre ele consideră că imigranţii sunt asimilaţi de către noua societate, pe o perioadă de două sau chiar trei generaţii, iar la sfârşitul acestui proces de asimilare nu mai sunt vizibile diferenţele dintre noii veniţi şi copiii lor, pe de o parte şi societatea-gazdă, pe de altă parte, poate doar în privinţa numelui şi a înfăţişării (culoarea pielii etc.). Unii autori consideră că procesul de asimilare conduce la abandonarea de către toate părţile implicate a anumitor elemente ale propriei culturi şi identităţi şi preluarea altora din alte culturi, astfel încât rezultă un amalgam de elemente provenind atât din culturile imigranţilor cât şi din cultura- gazdă. Ca o consecinţă, o întreagă nouă cultură ar lua, astfel, naştere. Metafora „creuzet/oală de topit” este utilizată pentru a exprima acest proces. Alţi autori privesc procesul de asimilare dintr-un punct de vedere unilateral, care pretinde conformarea imigranţilor la cultura dominantă, procesul realizându-se în etape, iar la sfârşit se şterg diferenţele dintre noii veniţi, copiii lor şi societatea-gazdă, atât privind situaţia socială cât şi orientarea culturală a primilor. Principalul impediment în validarea acestei teorii a fost reprezentat de faptul evident că, şi după câteva generaţii, se pot observa încă diferenţe culturale între imigranţi şi copiii lor, pe de o parte şi societatea-gazdă, pe de alta. De asemenea, este evident că acele comunităţi dezvoltate în urma fenomenului de migraţie doresc să-şi întărească propria identitate culturală, uneori în ciuda a faptului că proprii membri pot avea o participare activă şi deplină în cadrul societăţii-gazdă. Cu alte cuvinte, această participare activă şi deplină în cadrul societăţii gazdă nu implică, neapărat, abandonarea identităţii culturale specifice. Astfel, ceea ce a fost etichetat iniţial ca asimilare, se dovedeşte a avea două dimensiuni, care nu coincid în mod necesar, o dimensiune structurală şi alta culturală. Prima arată creşterea participării sociale a persoanelor şi a grupurilor în societatea largă, în special la nivel instituţional (piaţa muncii, educaţie, sistem de sănătate etc.), în timp ce a doua (dimensiunea culturală) semnifică procesele de reorientare a valorilor şi identificare culturală a imigranţilor. Schimbările într-o dimensiune nu implică, în 322 MIRCEA RADU 4 mod necesar, schimbări în cealaltă. De obicei, în literatura de specialitate, când se fac referiri la creşterea participării instituţionale se utilizează termenul de integrare, iar când ne referim la schimbări culturale se utilizează termenul de aculturaţie. Cu cât se înţelege mai bine natura relaţiilor existente între aceste două dimensiuni, cu atât politicile în domeniu vor avea mai mult succes. Aculturaţia este, de asemenea, un termen complex, care reflectă faptul că totala asimilare în cultura principală nu reprezintă singura opţiune şi, de asemenea, nu este o cerinţă absolută pentru succesul procesului de integrare. Acest termen se referă, mai degrabă, la fenomenul prin care imigranţii preiau gradual anumite elemente majore ale mediului cultural înconjurător, fără însă a abandona complet propria identitate culturală originală. În momentul de faţă, mulţi imigranţi păstrează legături cu ţările, culturile şi religiile de origine şi, bineînţeles, cu membri ai propriilor comunităţi. Aceste contacte transnaţionale sunt facilitate, în zilele noastre, de procesul de globalizare. Aculturaţia nu este un proces unilateral, în ideea că şi populaţia-gazdă poate, în egală măsură, prelua anumite elemente ale culturii imigranţilor. Acest lucru este vizibil în manifestări culturale multietnice (mâncăruri tradiţionale, muzică etc.), de obicei, în medii multiculturale, cum sunt marile oraşe din Europa. Dar aproape întotdeauna, populaţia de imigranţi se adaptează mai mult schimbărilor mediului decât populaţia-gazdă. De obicei, când se discută despre politici sociale vizând integrarea imigranţilor, se are în vedere mai mult dimensiunea instituţională, căile de a promova participarea imigranţilor în sistemele instituţionale majore ale societăţii, şi mai puţin dimensiunea culturală. În trecut, se credea că aceste două dimensiuni merg mână în mână ca două feţe ale aceleiaşi monede. Astăzi se recunoaşte că relaţia dintre integrare şi aculturaţie este mult mai complexă şi procesul de aculturaţie ar trebui analizat şi monitorizat separat. Dar, în acest articol, vom folosi, din motive de eficienţă, termenul de integrare, care îl va include şi pe cel de aculturaţie. Deşi termenul de aculturaţie este foarte relevant pentru dimensiunea culturală, cultura joacă un rol important în toate celelalte dimensiuni ale societăţii 2 (socială, economică, legală, politică) . VIZIUNEA COMISIEI EUROPENE Comisia Europeană afirmă că politicile sociale care vizează integrarea imigranţilor în societatea europeană ar trebui să urmărească prioritar: – respectarea valorilor fundamentale ale unei societăţi democratice; – dreptul imigranţilor de a-şi păstra propria identitate; – acordarea de drepturi şi obligaţii corespunzătoare, comparabile cu acelea ale cetăţenilor Uniunii; 2 Han Entzinger, Renske Biezeveld, Benchmarking in Immigrant Integration, Rotterdam, August 2003. 5 POLITICA ŞI PRACTICA PRIVIND INTEGRAREA 323 – participarea activă a imigranţilor în toate aspectele vieţii comunităţii europene (economic, social, cultural, politic, civil), în aceleaşi condiţii cu cetăţenii 3 Uniunii . Integrarea trebuie înţeleasă ca un proces de participare activă a imigranţilor în toate dimensiunile societăţii europene, proces privit din două direcţii: atât din punctul de vedere al imigranţilor rezidenţi legal în Uniunea Europeană, cât şi din cel al societăţii europene gazdă. Aceasta implică, pe de o parte, responsabilitatea societăţii gazdă de a asigura un cadru legal de drepturi şi obligaţii care să ofere posibilitatea participării imigranţilor la viaţa economică, socială, culturală şi civilă, iar pe de altă parte, din partea străinilor presupune respectarea normelor şi valorilor fundamentale ale societăţii europene şi, totodată, participarea activă în procesul de integrare, fără însă a-şi pierde propria identitate (principala diferenţă faţă de conceptul de asimilare). De asemenea, Comisia Europeană indică principalele categorii de imigranţi care ar trebui să beneficieze de programele de integrare: – imigranţii economici; – imigranţii admişi prin procedeul reunificării familiale; – refugiaţii şi persoanele care se bucură de protecţie internaţională. După cum se poate observa, refugiaţii şi alte persoane care se bucură de o formă de protecţie subsidiară sau temporară sunt priviţi ca grup-ţintă al politicilor sociale care urmăresc integrarea lor în societatea europeană. Solicitanţii de azil, ca grup ce face parte din categoria străinilor proveniţi din ţări terţe, rezidenţi legal, dar care nu au o şedere permanentă şi stabilă, nu fac obiectul politicilor sociale vizând integrarea, deşi anumite măsuri urmărind familiarizarea lor cu ţara de azil sunt necesare, în anumite condiţii. Cu atât mai mult, acest lucru este valabil şi referitor la imigranţii ilegali (în contextul politicii comune privind migraţia, se consideră că singura abordare coerentă privind rezidenţii ilegali este cea referitoare la reîntoarcerea lor în ţările de origine), deşi este o problemă care necesită multe discuţii, în special privit din punct de vedere umanitar, ei fiind protejaţi de drepturile universale ale omului. Astfel, ar trebui să se bucure măcar de drepturile de bază, cum ar fi, de exemplu, îngrijire medicală de urgenţă şi educaţie primară pentru copiii lor. Într-un număr mare de cazuri, nu este posibilă returnarea lor către ţările de origine, din motive legale, umanitare sau practice, iar situaţia acestor rezidenţi ilegali trebuie reglementată într-un fel. Multe state membre implementează, deja, măsuri care să reglementeze statutul celor care nu pot fi returnaţi, dar astfel de măsuri sunt privite cu scepticism, deoarece pot încuraja imigraţia ilegală. Prezenţa unui mare număr de rezidenţi ilegali are o influenţă negativă atât asupra pieţei forţei de muncă, ei lucrând fără forme legale, cât şi asupra procesului de integrare şi coeziune socială, ei fiind excluşi de la participarea 4 . deplină în cadrul societăţii, atât privind contribuţia cât şi beneficiul 3 Communication on immigration, integration and employment (COM(2003)336 final), of 3.06.2003. 4 The Council Directive 2003/9/EC of 27 January, laying down minimum standards for the reception of asylum seekers. 324 MIRCEA RADU 6 În noiembrie 2004, la iniţiativa preşedinţiei daneze a Uniunii Europene, Consiliul UE a adoptat un set de Principii de Bază, în vederea promovării unei viziuni comune europene privind integrarea imigranţilor, principii care să reprezinte un punct de plecare în elaborarea viitoarelor politici în domeniul 5 integrării : 1. Integrarea este un proces dinamic şi de lungă durată, care îi priveşte atât pe imigranţi cât şi pe cetăţenii statelor-membre. 2. Integrarea implică respectarea valorilor de bază şi a legislaţiei Uniunii Europene. 3. Angajarea pe piaţa forţei de muncă este un element-cheie al procesului de integrare şi o modalitate de a face vizibilă contribuţia imigranţilor la dezvoltarea societăţii-gazdă. 4. Cunoştinţele de bază referitoare la societatea-gazdă: limbă, istorie, organizare instituţională sunt indispensabile unei integrări de succes. 5. Gradul de educaţie al imigranţilor şi urmaşilor lor afectează decisiv participarea activă a acestora în societate. 6. Accesul imigranţilor la instituţii, servicii şi bunuri publice, în condiţii egale cu naţionalii şi non-discriminatorii, reprezintă o premisă indispensabilă pentru o bună integrare. 7. Interacţiunea frecventă între imigranţi şi cetăţenii statelor membre este o condiţie fundamentală a unei integrări de succes. 8. Practicarea diferitelor culturi şi religii este garantată de Carta Drepturilor Fundamentale şi trebuie respectată, cu condiţia ca acele practici să nu intre în contradicţie cu Drepturile Fundamentale ale Omului sau cu legislaţia naţională. 9. Participarea imigranţilor în procesul democratic şi în elaborarea politicilor şi măsurilor în vederea facilitării integrării lor, în special la nivel local şi regional, este un aspect de care trebuie să se ţină cont. 10. Societatea civilă are un rol decisiv în procesul de integrare al imigranţilor. 11. Este necesară stabilirea de obiective clare, indicatori şi mecanisme de evaluare a politicilor în domeniu şi realizarea schimbului de informaţii şi bunei- practici între parteneri. Politicile sociale privind integrarea trebuie să fie adaptate specificului populaţiei avute în vedere, dar şi condiţiilor locale, naţionale şi regionale şi să fie privite dintr-o perspectivă globală, care să ia în calcul nu doar aspectele economice şi sociale ale integrării, ci şi pe cele referitoare la diversitatea culturală şi religioasă, cetăţenie, participare şi drepturi politice. Dacă programele specifice de integrare sunt un element important, în special în prima fază a procesului de integrare, pe termen lung, obiectivul politicilor sociale ar trebui să fie acela privind facilitarea accesului imigranţilor la serviciile existente, aceleaşi ca şi pentru populaţia gazdă, dar adaptate nevoilor specifice ale acestora. De asemenea, este de 5 EPC/KBF, Beyond the Common Basic Principles on integration, Issue Paper 27, 15 April 2005. 7 POLITICA ŞI PRACTICA PRIVIND INTEGRAREA 325 menţionat faptul că aceste măsuri privind integrarea pot servi unui scop dublu: pot facilita integrarea în ţara gazdă, dar pot şi pregăti imigranţii pentru reîntoarcerea în ţara de origine. De exemplu, cea mai mare parte a măsurilor privind educaţia, incluzând aici şi cursurile vocaţionale, vor echipa persoanele avute în vedere cu 6 calificări care pot fi utile la dezvoltarea societăţii de origine, în cazul reîntoarcerii . MODELE TEORETICE ALE POLITICILOR CARE VIZEAZĂ INTEGRAREA IMIGRANŢILOR ŞI REFUGIAŢILOR Datorită faptului că termenul de „integrare a imigranţilor” este unul complex şi cu o multitudine de semnificaţii, diferenţele între state privind interpretarea acestui concept conduc la viziuni diferite asupra politicilor sociale în acest domeniu. Oricum, chiar dacă interpretările termenului ar fi aceleaşi în fiecare stat, politicile sociale vizând integrarea imigranţilor tot ar fi diferite, datorită circumstanţelor politice şi sociale, dar şi istoriilor diferite în legătură cu migraţia. 7 În literatura de specialitate recentă , se consideră că este utilă distincţia între trei dimensiuni majore ale procesului de integrare: dimensiunea socioeconomică, dimensiunea legală şi politică şi dimensiunea culturală. Orice politică ce urmăreşte promovarea integrării imigranţilor trebuie să ţină cont de aceste trei dimensiuni. Capacitatea de a oferi o explicaţie cuprinzătoare este limitată pentru fiecare dimensiune luată separat. De aceea, unii autori au construit modele care să acopere procesul complex al integrării imigranţilor şi care să ţină cont de toate cele trei dimensiuni. De exemplu, Hollifield distinge trei modele ale politicilor vizând integrarea în Europa: a) Modelul lucrătorului sezonier, pentru care Germania reprezintă prototipul. Procesul de imigraţie este determinat, în principal, de nevoile pieţei forţei de muncă, iar prezenţa imigranţilor este temporară. În consecinţă, nu se impune ca o necesitate acordarea unui statut legal acestora şi nici o reflectare asupra posibilităţii facilitării diversităţii culturale. b) Modelul asimilaţionist, pentru care Franţa reprezintă prototipul. Imigraţia este văzută ca fiind permanentă, imigranţii sunt bineveniţi şi primesc un statut legal, cu condiţia asimilării modelelor de comportament ale culturii dominante. Imigranţii sunt priviţi, în primul rând, ca persoane individuale, noţiunea de comunitate de imigranţi fiind străină acestui model. c) Modelul minorităţilor etnice, pentru care Marea Britanie serveşte ca prototip. Imigraţia este văzută ca fiind permanentă, dar imigranţii sunt definiţi în 6 Communication on immigration, integration and employment (COM(2003)336 final), of 3.06.2003. 7 Han Entzinger, Renske Biezeveld, Benchmarking in Immigrant Integration, Rotterdam, August 2003. 326 MIRCEA RADU 8 funcţie de originea lor etnică şi culturală. Ei îşi constituie propriile comunităţi, diferite de cele deja existente, dar marea provocare este a face ca aceste comunităţi să trăiască în armonie, în cadrul unei societăţi multiculturale. Castles a dezvoltat o altă tipologie care încearcă să reconcilieze diferitele dimensiuni: a) Modelul excluderii pe baza diferenţelor, care cuprinde Germania şi statele din sudul Europei; b) Modelul asimilaţionist, cu exemple ca Marea Britanie, Franţa şi Olanda; c) Modelul pluralist, pe care îl regăsim doar în ţările din afara Europei, ţări clasice, care încurajează imigraţia. Surprinzătoare apare, în această tipologie, includerea Marii Britanii la modelul asimilaţionist, alături de Franţa şi Olanda. Bineînţeles, toate aceste tipologii şi modele tind să simplifice realitatea. Ele se construiesc mai mult pornind de la ideologiile adoptate de diferite state, decât în funcţie de situaţia existentă. De exemplu, în ciuda diferenţelor ideologice între Franţa şi Germania, actualul curs al procesului de integrare al imigranţilor în aceste două state membre este destul de asemănător, ele aplicând, în marea majoritate a cazurilor, aceleaşi măsuri şi strategii pentru a facilita procesul de integrare. De aceea, este foarte important să privim cu atenţie conţinutul acestor politici sociale care vizează integrarea imigranţilor. În ciuda diferenţelor considerabile din punct de vedere politic şi ideologic dintre state, în toate ţările, în cadrul politicilor sociale care vizează integrarea imigranţilor, se urmăreşte, după acordarea dreptului de rezidenţă legală pe teritoriu, facilitarea accesului, în condiţii egale, pe piaţa forţei de muncă, la locuinţe, educaţie, îngrijirea sănătăţii etc. De asemenea, se regăsesc similarităţi în politicile de acordare a cetăţeniei, dar şi privind eforturile de a combate discriminarea, rasismul şi xenofobia. Accesul populaţiei de imigranţi, în condiţii egale cu ceilalţi cetăţeni, la instituţiile statului bunăstării este considerată condiţia primară în vederea facilitării integrării acestora, de către cea mai mare parte a statelor europene. Pe de altă parte, din anumite puncte de vedere, cum este cel referitor la acordarea cetăţeniei ca element central al acestor politici, există încă mari diferenţe, nu numai în ideologie, dar şi în practică. De exemplu, în timp ce statele din sud tind să considere acordarea cetăţeniei ca o condiţie majoră pentru integrare, statele nordice se orientează pe alte aspecte, cum ar fi participarea în viaţa politică 8 . şi civilă a societăţii În ultimii ani, se vorbeşte tot mai mult despre Modelul Social European. Toate statele bunăstării europene împărtăşesc caracteristici comune care, împreună, formează acest model social european. În primul rând, este vorba de un angajament 9 POLITICA ŞI PRACTICA PRIVIND INTEGRAREA 327 comun pentru securitate şi justiţie socială, ocupare a pieţei de muncă deplină, acces universal la serviciile de îngrijire a sănătăţii, educaţie, protecţie socială adecvată pentru cazuri speciale de îmbolnăvire, maternitate, vârstă înaintată, şomaj şi servicii de asistenţă socială care să prevină sărăcia şi excluziunea socială. Aceste aspecte sunt pe deplin acceptate de toate statele europene şi sunt incluse ca elemente constitutive ale cadrului legislativ şi instituţional şi ca obiective ale politicilor sociale. Modelul social european se bazează pe recunoaşterea faptului că securitatea şi justiţia socială pot contribui atât la eficienţa economică cât şi la progresul social. Guvernele europene agreează ca regulă ideea că nu există opoziţie între eficienţa economică şi coeziunea socială, ci, de fapt, o strânsă legătură. În cazul recesiunii economice, statul bunăstării poate compensa anumite riscuri sociale, cum sunt şomajul, riscul de îmbolnăvire şi dizabilitate, pe care piaţa liberă nu le poate acoperi la un nivel corespunzător pentru toţi cetăţenii. Măsurile de politică socială au rolul de a reduce incertitudinile create de o economie de piaţă, de a întări capacitatea de adaptare a indivizilor la schimbări economice, tehnologice şi sociale, de a oferi posibilitatea achiziţionării de noi specializări şi un cadru egal de oportunităţi. În al doilea rând, Modelul Social European este marcat de un înalt grad de organizare în jurul unor interese comune, în urma unor negocieri între guverne, parteneri sociali şi societatea civilă privind aspectele politicilor economice şi sociale. Lupta împotriva excluziunii sociale reprezintă un obiectiv prioritar în agenda Uniunii Europene. Conceptul de excluziune este multidimensional şi măsurile care urmăresc combaterea excluziunii sociale trebuie să acopere o arie foarte largă de domenii, dintre care amintim educaţia, ocuparea, pregătirea profesională, locuinţele, îngrijirea sănătăţii şi protecţie socială. Aceste măsuri sunt adresate grupurilor defavorizate, iar imigranţii şi refugiaţii reprezintă, în viziunea Uniunii Europene, grupuri cu risc ridicat de excluziune socială. Măsurile vizând ocuparea forţei de muncă şi accesul la sistemul de protecţie şi asistenţă socială sunt considerate căi principale în vederea integrării sociale. Şi din 9 . acest punct de vedere, imigranţii şi refugiaţii reprezintă un grup-ţintă INTEGRAREA IMIGRANŢILOR ÎN STATELE-MEMBRE ALE UNIUNII EUROPENE În viziunea Uniunii Europene, există mari diferenţe între politicile sociale vizând integrarea imigranţilor nu doar între ţările candidate la integrarea în Uniunea Europeană, ci şi între statele membre, diferenţe datorate, în primul rând, 8 Han Entzinger, Renske Biezeveld, Benchmarking in Immigrant Integration, Rotterdam, August 2003. 9 Dr. Bernd Schulte, The opened method of co-ordination as a political strategy in the field of immigrant integration policy, 2003. 328 MIRCEA RADU 10 experienţelor şi istoriilor diferite referitoare la fenomenul migraţiei. Comisia Europeană, în urma întâlnirii pentru discutarea capitolului de Justiţie şi Afaceri Interne de la Veria, Grecia, din 28–29 martie 2003, a dat publicităţii un raport referitor la politicile naţionale privind integrarea imigranţilor. Raportul se bazează pe un chestionar cu întrebări despre integrarea imigranţilor (nu au fost luate în calcul aspecte legate de integrarea refugiaţilor), care a fost trimis atât ţărilor membre cât şi ţărilor candidate. Cele prezentate mai jos fac referire directă la 10 . concluziile cercetării comandate de Comisie Programele naţionale îndreptate către integrarea imigranţilor sunt dominante în acele ţări unde majoritatea imigranţilor sunt acceptaţi, pe baza procedurii reunificării familiale sau din motive umanitare (pe baza procedurii de azil), categorie de imigranţi care nu au o ofertă de muncă înainte de a intra în ţară şi care doar rareori vorbesc limba ţării gazdă. Mai mult, aceste ţări tind să aibă sisteme de 11 . În alte ţări, nu se acordă aceeaşi importanţă bunăstare socială bine dezvoltate acestor tipuri de politici şi măsurile par a viza, mai degrabă, asigurarea unei infrastructuri pentru integrarea imigranţilor economici, în principal, accesul la locuinţe, servicii sociale şi îngrijire medicală. Pare să existe un consens general cu privire la principalele obiective ale acestor politici vizând integrarea şi anume, pe de o parte, ele vizează oferirea suportului necesar imigranţilor pentru ca aceştia să devină cât mai repede independenţi, iar pe de altă parte, urmăresc facilitarea participării active a lor în toate aspectele referitoare la viaţa comunităţii. În ţări ca Finlanda, Danemarca şi Olanda legislaţia naţională referitoare la integrarea imigranţilor a fost adoptată încă din 1998–1999, iar în Austria şi Germania iniţiative în acest sens au fost întreprinse recent. Această legislaţie prevede un cadru general naţional privind integrarea, în care diferiţi actori întreprind măsuri care iau în considerare circumstanţele locale şi nevoile individuale ale beneficiarilor. Programele naţionale vizând integrarea imigranţilor constau, în general, din trei componente principale: cursuri de limbă, sesiuni de orientare şi introducere în cultura societăţii-gazdă şi cursuri de pregătire şi reorientare profesionale, strâns corelate cu piaţa forţei de muncă. Aceste programe, care sunt obligatorii într-o oarecare măsură, sunt, în cele mai multe cazuri, individualizate în funcţie de nevoile imigranţilor. Străinul este invitat pentru un interviu care urmăreşte să evalueze nivelul calificărilor, educaţiei, experienţei practice şi a abilităţilor lingvistice. Pe baza acestui interviu se decide care vor fi elementele care vor alcătui programul individual de integrare. Nu toate statele- membre au oferit informaţii despre durata programelor lor de integrare, dar se pare că în cea mai mare parte din cazuri acestea durează 2–3 ani. De exemplu, în 10 Communication on immigration, integration and employment (COM(2003)336 final), of 3.06.2003. 11 Social welfare systems. 11 POLITICA ŞI PRACTICA PRIVIND INTEGRAREA 329 Germania, conform cu noua legislaţie privind imigraţia, noii imigranţi vor avea dreptul legal să beneficieze de măsuri de integrare vizând cursuri de limbă şi orientare culturală. Sesiunile de orientare culturală intenţionează să ofere informaţii despre sistemul legal, cultura şi istoria Germaniei. În Danemarca, sesiunile de orientare culturală sunt o parte din serviciile oferite alături de cursuri de limba daneză, fiind accesibile tuturor imigranţilor. În celelalte state-membre, chiar dacă legislaţia nu prevede un cadru special pentru programe naţionale vizând integrarea imigranţilor, au fost întreprinse eforturi pentru a dezvolta o politică naţională care să promoveze integrarea acestora. De exemplu, în Suedia, chiar dacă nu există programe privind integrarea refugiaţilor similare cu cele existente în Finlanda, Danemarca şi Olanda, guvernul a decis în 1997 să acorde mai multă atenţie unor astfel de politici. Punctul de plecare a fost acela de a acorda drepturi, responsabilităţi şi oportunităţi egale pentru fiecare persoană rezidentă şi, astfel, măsurile vizând integrarea s-au infiltrat în toate politicile şi toate sectoarele societăţii suedeze. O abordare multiculturală asemănătoare există în Marea Britanie, care are o lungă tradiţie ca ţară primitoare de imigranţi. În paralel cu politicile privind imigrarea s-au dezvoltat norme şi instrumente legale care, în principal, promovează egalitatea rasială şi egalitatea de oportunităţi în domenii diferite: ocupare, educaţie, locuinţe, servicii sociale etc., care afectează direct viaţa imigranţilor şi a descendenţilor lor. În Irlanda există o abordare asemănătoare cu cea din Marea Britanie, dar ar fi de menţionat că, până acum, aproape toţi imigranţii care au venit în Irlanda aveau o ofertă pentru un loc de muncă, iar măsurile au vizat, în principal, piaţa forţei de muncă. Grecia a început de puţin timp să implementeze, ca parte a politicii naţionale privind migraţia, un Plan Naţional de Integrare (2003–2006), care urmăreşte integrarea socială a tuturor imigranţilor rezidenţi legal. Acest plan cuprinde diferite măsuri în şase domenii principale: informarea, piaţa forţei de muncă (crearea unui mecanism de înregistrare a abilităţilor profesionale ale imigranţilor), cultură, educaţie şi limbă, servicii de sănătate şi locuinţe temporare. În Spania, de asemenea, se desfăşoară un plan naţional ce vizează integrarea: Programul Global pentru Imigrare (2001–2004). Acest program a identificat câteva domenii-ţintă, considerate cheie în procesul de integrare: asigurarea exercitării totale a drepturilor imigranţilor (îngrijire medicală, accesul la sistemul de învăţământ, reunificare familială, libertăţi religioase), accesul la cetăţenie, accesul pe piaţa forţei de muncă, locuinţe temporare, dar şi îmbunătăţirea cadrului general privind integrarea, prin construirea unor mecanisme pentru îmbunătăţirea dialogului între autorităţile de la nivel naţional, local şi regional, organizaţii neguvernamentale şi societatea civilă şi pentru combaterea rasismului şi xenofobiei. În vederea completării eforturilor la nivel naţional, un număr de autorităţi regionale implementează programe pentru imigranţi, incluzând măsuri vizând integrarea lor, iar principalele oraşe din Spania au propriile programe de integrare. 330 MIRCEA RADU 12 În Portugalia, au fost întreprinse măsuri în această direcţie de către recent înfiinţata Înaltă Comisie pentru Imigrare şi Minorităţi Etnice, care are responsabilitatea de a dezvolta politicile sociale ce vizează integrarea imigranţilor în Portugalia. În particular, au fost întreprinse eforturi pentru îmbunătăţirea procesului de informare a noilor veniţi. ONG deţin, în Portugalia, un rol major în sectorul serviciilor de integrare, derulând un număr important de proiecte, cursuri de limbă şi ajutor în vederea găsirii unei locuinţe. În implementarea politicilor naţionale vizând integrarea imigranţilor, Italia, la fel ca şi Portugalia, se bazează foarte mult pe sprijinul societăţii civile şi al ONG, care oferă servicii de asistenţă socială, dar şi locuinţe. Proiectele acestora, la nivel naţional, local şi regional, primesc sprijin financiar de la guvern. Din 1993, Luxembourg are o lege privind integrarea străinilor, care stabileşte programe în vederea facilitării adaptării sociale, economice şi culturale a străinilor. Proporţia străinilor în Luxemburg este mult mai mare decât în alte ţări ale UE, ţara are trei limbi oficiale, iar referitor la copiii străini, aceştia reprezintă 38% din totalul populaţiei şcolare. Având în vedere aceste aspecte, politicile sunt bazate pe principii cum ar fi: educaţie comună, utilizarea celor trei limbi în egală măsură şi oportunităţi egale. Un alt element de care trebuie să ţinem cont când analizăm politicile sociale vizând integrarea imigranţilor din ţările europene este acela referitor la obligativitatea programelor de integrare. În acele state-membre unde există programe naţionale vizând integrarea imigranţilor, acestea presupun şi componente obligatorii. În Danemarca şi Austria, imigranţilor li se cere să încheie şi să respecte un acord cu autorităţile, a cărui nerespectare are consecinţe negative asupra reînnoirii permisului de rezidenţă. Mai mult, în Austria, imigranţii trebuie să suporte costurile programului de integrare, iar dacă străinul reuşeşte să parcurgă programul în perioada de 18 luni, aşa cum se stipulează în acord, guvernul rambursează până la 50% din cheltuieli. În Germania, imigranţii trebuie, de asemenea, să contribuie financiar la costurile programului de integrare, dar în funcţie de posibilităţile proprii, iar dacă ei nu urmează programul, acest lucru poate avea consecinţe negative asupra reînnoirii permisului de rezidenţă. Atât în Germania cât şi în Olanda, este acordat un certificat care atestă succesul parcurgerii programului de integrare, iar acesta poate, în cazul Germaniei, să servească la scurtarea perioadei pentru obţinerea cetăţeniei de la 8 la 7 ani. Sancţiuni pentru neparticiparea la programul de integrare există, în general, în acele ţări unde imigranţii sunt îndreptăţiţi la asistenţă socială în timpul derulării programului, sancţiunile referindu-se la reducerea acestor drepturi financiare, iar în cazul persoanelor care se pot întreţine singure, la amenzi administrative. Referitor la actorii instituţionali care implementează politicile sociale care vizează integrarea imigranţilor, aceştia sunt, în toate statele-membre, autorităţile 13 POLITICA ŞI PRACTICA PRIVIND INTEGRAREA 331 locale şi regionale, dar practica variază considerabil când discutăm despre cine finanţează aceste politici. În anumite state, atât autorităţile regionale cât şi cele locale au competenţe în acest domeniu, în timp ce în alte ţări cum sunt Spania şi Olanda, marile oraşe au, de asemenea, competenţe. În Germania, statul stabileşte liniile directoare pentru măsurile de integrare, dar ele sunt implementate de organizaţii publice şi private. Programele de integrare cu acoperire naţională presupun cooperarea statului, a guvernelor federale şi a autorităţilor locale, dar şi a partenerilor sociali şi a societăţii civile. În Danemarca şi Finlanda (care au legi speciale privind integrarea imigranţilor), municipalităţile locale sunt cele care au întreaga responsabilitate în oferirea serviciilor vizând integrarea, dar acestea pot decide dacă cooperează cu alte organizaţii publice sau private. Nu există informaţii din toate statele-membre referitoare la bugetele anuale alocate de către acestea pentru finanţarea politicilor sociale vizând integrarea imigranţilor. Dar este clar că anumite ţări cheltuie mulţi bani pentru integrarea imigranţilor, pe când altele nu consideră aceste politici o prioritate, iar sumele variază în funcţie de numărul noilor veniţi şi de mărimea ţării. Oricum, este dificil de făcut o comparaţie, după anumite criterii unitare. Pentru acele state unde imigranţii au acces la serviciile naţionale, ca şi ceilalţi cetăţeni, este dificil de făcut o departajare privind cheltuielile bugetare. Câteva date există, totuşi. De exemplu, în Danemarca, în 2002, bugetul total pentru implementarea programului naţional de integrare, atât pentru refugiaţi cât şi pentru imigranţi, a fost de 493 milioane de euro. În Germania, bugetul federal, în 2002, a fost de 169 milioane de euro, dar au mai existat şi bugete alocate la nivelul landurilor. În Grecia, bugetul anual (2003) pentru a finanţa Planul de Acţiune privind Integrarea a fost de 65 milioane de euro. În Italia, în 2002, Fondul Social de Integrare, la toate nivelele pentru proiecte, a fost de 42 milioane euro. În Olanda, în 2002, bugetul pentru integrarea nou veniţilor a fost de 165 milioane euro, iar cel pentru integrarea imigranţilor mai vechi a fost de 100 milioane euro. În Suedia, în 2002, pentru refugiaţi şi recepţia noilor veniţi s-a cheltuit suma 12 de 219 milioane euro . 12 Communication on immigration, integration and employment (COM(2003)336 final), of 3.06.2003. 332 MIRCEA RADU 14 POLITICILE ŞI PRACTICILE CARE AU CA OBIECTIV INTEGRAREA REFUGIAŢILOR Deşi, în general, populaţia de imigranţi resimte cam aceleaşi nevoi şi necesită servicii care să li se adreseze, există, totuşi, anumite grupuri în masa imigranţilor care necesită o atenţie specială. Aici avem în vedere refugiaţii şi persoanele care se bucură de protecţie internaţională, femeile şi imigranţii care fac parte din a doua sau a treia generaţie. Refugiaţii sunt cetăţeni străini care, din motive bine întemeiate (persecuţia din cauza rasei, religiei, naţionalităţii, opiniei politice, apartenenţei la un grup social) se află în afara ţării de origine, într-o altă ţara care le-a oferit protecţia. După cum se poate observa, refugiaţii sunt cetăţeni străini, dar reprezintă o categorie aparte de cetăţeni străini. Spre deosebire de alţi cetăţeni străini care şi-au ales benevol destinaţia, în funcţie de interesele personale (turism, studii, reunificarea familiei, muncă, afaceri etc.), refugiaţii fug din ţara de origine, datorită persecuţiilor la care sunt supuşi. De asemenea, cetăţenii străini au, de regulă, o relaţie bună cu reprezentanţii autorităţilor din ţara de origine, în timp ce, pentru refugiaţi, toate legăturile cu ambasada ţării de origine sunt întrerupte, deoarece statul respectiv poate fi chiar agentul de persecuţie. Din punct de vedere juridic, statutul şi regimul refugiaţilor este reglementat de alte legi decât cele care reglementează statutul străinilor, în general. Deşi din multe puncte de vedere, refugiaţii şi persoanele care se bucură de protecţie internaţională se confruntă cu aceeaşi situaţie ca şi alţi imigranţi, probleme legate de natura forţată a migraţiei şi nevoia specială de protecţie necesită o abordare specială a lor ca grup în cadrul politicilor sociale vizând integrarea. Este important să ne reamintim că aceste persoane nu au ales să-şi părăsească ţara de origine din motive economice, ci din motive datorate persecuţiei la care au fost supuşi, şi poate că ei necesită un suport suplimentar şi servicii speciale care să le faciliteze integrarea. Programele de integrare adresate refugiaţilor ar trebui să fie complementare serviciilor sociale obişnuite (să le faciliteze accesul normal la serviciile destinate tuturor) şi ar trebui să fie focalizate pe grupurile vulnerabile din cadrul comunităţilor de refugiaţi (copiii refugiaţi, bătrânii, victimele violenţei sexuale şi a torturii şi spre acele persoane traumatizate ca urmare a persecuţiei şi/sau a exilului forţat). Un aspect-cheie referitor la acest grup special de străini este acela de a-i ajuta să-şi asume responsabilitatea propriilor vieţi şi de a-i încuraja să devină independenţi din punct de vedere economic. Acest lucru este deosebit de important, deoarece, spre deosebire de imigranţii economici, de multe ori ei nu au familii şi comunităţi care să-i sprijine. Oricum, refugiaţii sunt, în general, educaţi şi au calificări ce pot fi utile pe piaţa forţei de muncă europene, dar ei sunt nevoiţi, deseori, să facă faţă dificultăţilor în obţinerea recunoaşterii studiilor, experienţei şi calificărilor lor. Anumite cerinţe specifice ale măsurilor vizând integrarea, limitări sau obligaţii, ce pot fi impuse imigranţilor în general, nu pot fi aplicate în acelaşi 15 POLITICA ŞI PRACTICA PRIVIND INTEGRAREA 333 mod şi refugiaţilor. Sancţiunea ultimă referitoare la anularea permisului de şedere, ce poate fi aplicată în urma refuzului de a îndeplini cerinţele solicitate de programele vizând integrarea, nu poate fi impusă întotdeauna refugiaţilor sau 13 . persoanelor care se bucură de protecţie internaţională Integrarea locală reprezintă una dintre soluţiile durabile la problemele refugiaţilor şi are în vedere stabilirea acestora, pe termen lung, în ţara de azil. Integrarea locală, în ţara-gazdă, împreună cu repatrierea voluntară şi restabilirea în altă ţară, este considerată una dintre soluţiile durabile tradiţionale pentru refugiaţi şi se bazează pe presupoziţia că persoanele care au dobândit statutul de refugiat vor rămâne permanent în ţara de azil. Integrarea este un proces de schimbare dinamică, care trebuie privit din două perspective: din perspectiva refugiaţilor, integrarea cere o pregătire pentru a se adapta la stilul de viaţă al societăţii-gazdă fără a trebui să-şi piardă identitatea culturală, iar din punctul de vedere al societăţii gazdă se cere dorinţa de a adapta instituţiile publice la schimbările de profil ale populaţiei, acceptarea refugiaţilor ca parte a comunităţii naţionale şi întreprinderea de acţiuni pentru facilitarea accesului acestora la resurse. De asemenea, integrarea este un proces pe termen lung, care începe din momentul sosirii în ţara-gazdă şi se încheie când refugiatul devine un membru activ al societăţii, din perspectivă legală, socială, economică, educaţională şi culturală. În ţările cu experienţă în problematica refugiaţilor, se întâmplă adesea ca procesul de integrare să se întindă dincolo de prima generaţie de refugiaţi. O echipă de la Oxford Brooks University a realizat un studiu privind integrarea refugiaţilor în Europa – „Cercetare privind politicile şi practicile care au 14 ca obiectiv integrarea refugiaţilor” – decembrie 2002 . Cercetarea, comandată de Comisia Europeană şi finanţată din Fondul European pentru Refugiaţi, este un studiu comparat al politicilor adoptate de statele membre ale Uniunii Europene în domeniul integrării refugiaţilor, al diferenţelor dintre ele şi al motivelor care stau la baza acestor diferenţe. Cercetarea s-a realizat în toate cele 15 state-membre, la vremea respectivă, dar s-a pus accentul pe trei dintre acestea: Marea Britanie, Italia şi Germania. Ca primă observaţie, remarcăm faptul că, deşi cercetarea îşi propunea ca obiectiv procesul de integrare al refugiaţilor, nu se observă o diferenţă clară faţă de politicile care vizează integrarea imigranţilor, în general. Primul aspect evidenţiat de acest studiu este lipsa marcantă de coerenţă a politicilor vizând integrarea, atât în interiorul cât şi între statele membre. În ciuda angajamentului privind armonizarea politicilor privind imigraţia şi azilul, conceptul 13 Communication on immigration, integration and employment (COM(2003)336 final), of 3.06.2003. 14 Survey on policy and practice related to refugee integration commissioned by European Refugee Fund Community Actions 2001/2 and conducted By Department of Planning, Oxford Brooks University, December 2002. 334 MIRCEA RADU 16 şi practica integrării variază considerabil de-a lungul Europei. Aceste diferenţe sunt cauzate de un număr de variabile: – diferenţe în modul de abordare a problemei (diferenţe ideologice) între state, fapt ce generează norme diferite, cum ar fi cea referitoare la dobândirea cetăţeniei sau referitor la modul în care refugiaţii sunt încurajaţi să-şi păstreze valorile şi identitatea culturală, care sunt cauzate de istorii şi experienţe diferite ale fenomenului de migraţie; – modele diferite ale politicilor de incluziune socială şi ale statului bunăstării; – rolul diferit al instituţiilor statului şi al organizaţiilor neguvernamentale în procesul integrării şi, totodată, nivelul de la care se administrează procesul de integrare: central sau local. Concluziile generale ale cercetării indică următoarele aspecte ce merită a fi reţinute: – Din nou se remarcă contrastul evident între politicile asimilaţioniste (Germania şi ţările nordice, deşi în ultimele nu este aşa de evident) şi cele care urmăresc promovarea multi-culturalismului (Marea Britanie şi, mai recent, Olanda). Dacă adaptarea funcţională a refugiaţilor este obiectivul comun, principala diferenţă între ţările europene se referă la măsura în care refugiaţii sunt încurajaţi să-şi păstreze propriile valori şi identitatea culturală. Experienţa Italiei (până de curând, o ţară care furniza imigranţi) în domeniul imigrării şi al azilului este încă recentă, acest lucru fiind principala explicaţie pentru lipsa unei politici coerente. – Strategia în domeniul integrării adoptată de ţările în discuţie, dar, de asemenea, şi strategiile individuale ale refugiaţilor sunt importante. Doar Germania, dintre cele trei mari ţări avute în vedere, a adoptat, în 2002, o strategie naţională explicită privind coordonarea programelor de integrare. În Marea Britanie, în schimb, sunt promovate o serie întreagă de măsuri care promovează un cadru egal privind oportunităţile pentru toţi, dar procesul de integrare al imigranţilor şi refugiaţilor este, în principal, reglat de piaţa liberă, situaţie care se regăseşte şi în Italia. În ultimele două ţări, iniţiativa în acest domeniu revine, în principal, ONG. În schimb în Germania, administrarea de către Landuri a produs diferenţe importante în practica dintre diferite landuri (noua legislaţie adoptată urmăreşte să introducă o practică unitară), dar în schimb există un parteneriat strâns între guvern şi ONG, în vederea integrării refugiaţilor, situaţie pe care o regăsim şi în Danemarca. – O abordare pe care o regăsim în toate ţările studiate este aceea privind momentul în care începe asistenţa oferită în vederea facilitării integrării: nu mai devreme de momentul în care solicitantul de azil obţine o formă de protecţie. Se pleacă de la premisa că cea mai mare parte a solicitanţilor de azil urmează să primească un răspuns negativ, iar în această situaţie nu are rost includerea acestora în programe de integrare. Studiul întăreşte ideea prin care o integrare cu succes în 17 POLITICA ŞI PRACTICA PRIVIND INTEGRAREA 335 ţara-gazdă depinde foarte mult de ce se întâmplă cu refugiaţii încă din momentul intrării pe teritoriu şi se referă, în principal, la consecinţele negative ale restricţiilor impuse solicitanţilor de azil privind accesul la beneficiile statului bunăstării. – Referitor la accesul la o nouă cetăţenie, se consideră că aceasta reprezintă, mai degrabă, un mijloc în vederea facilitării procesului de integrare decât un stadiu final al procesului (după cum am văzut deja, ideologia şi practica diferă în acest domeniu). – Se remarcă diferenţe în perceperea termenului şi a obiectivului urmărit: pentru unele ţări, integrarea presupune depăşirea barierelor apărute în urma procesului de marginalizare socială, pe când în altele se urmăreşte coeziunea socială şi economică. – Sunt discuţii şi despre indicatorii care pot măsura procesul de integrare, în sensul în care cei care pot oferi informaţii despre dimensiunile socioeconomică şi legală sunt mai vizibili decât cei care măsoară dimensiunea culturală. – Se constată o tendinţă generală de a se opera o diferenţă între refugiaţi şi alte categorii de imigranţi, în special imigranţii economici, în sensul că primii necesită o perioadă mai lungă de asistenţă şi, în anumite cazuri, măsuri speciale (de exemplu, pentru supravieţuitorii torturilor). COMPARAŢIE ÎNTRE ŢĂRILE EUROPENE PRIVIND POLITICA REFERITOARE LA INTEGRAREA REFUGIAŢILOR Pentru a sublinia asemănările şi deosebirile dintre ţările europene referitor la politica în vederea integrării refugiaţilor am selectat următoarele criterii: 1. Accesul pe piaţa forţei de muncă. 2. Accesul la educaţie. 3. Accesul la o locuinţă. 4. Accesul la asistenţă medicală. 5. Accesul la asistenţă socială. 6. Accesul la cetăţenia ţării respective. 7. Existenţa programelor speciale de integrare: cursuri de limbă, orientare culturală, cursuri de pregătire profesională, fond de locuinţe, asistenţă financiară suplimentară etc. Ţările analizate: Austria, Franţa, Finlanda, Belgia, Danemarca, Elveţia, Germania, Islanda, Norvegia, Luxemburg, Spania, Irlanda, Portugalia, Grecia, Italia, Olanda, Marea Britanie, Suedia. Sursa principală a informaţiilor: ECRE – Legal and social conditions for asylum seekers and refugees in western european 15 . countries (report financed by European Commission) – May 2000 15 Raportul este actualizat, iar cele mai recente informaţii sunt din 2004, dar există şi ţări despre care ultimele date sunt din 2000–2001. 336 MIRCEA RADU 18 În urma grupării ţărilor în funcţie de criteriile prezentate mai sus, avem următoarele rezultate: 1. În toate ţările analizate, refugiaţii au drept de muncă în aceleaşi condiţii cu naţionalii, fără a avea nevoie de permis de muncă, permis obligatoriu pentru celelalte categorii de străini. 2. Accesul la toate formele de învăţământ se realizează în aceleaşi condiţii cu cetăţenii ţării-gazdă, de obicei după un an pregătitor sau clase speciale pentru copii. 3. Accesul la locuinţele sociale este garantat în aceleaşi condiţii cu cele pentru naţionali, în marea majoritate a ţărilor (mai mult, în ţări ca Finlanda, Suedia, Danemarca, Elveţia, Irlanda, Marea Britanie, autorităţile locale au obligaţia să ofere locuinţe refugiaţilor), dar există şi ţări unde trebuie să se descurce singuri sau să apeleze la sprijinul oferit de organizaţiile neguvernamentale (Belgia, Portugalia, Grecia). Datorită existenţei problemelor practice privind accesul la locuinţe, unele ţări au apelat la soluţii alternative: locuinţe destinate numai refugiaţilor, administrate dintr-un fond special, cum este cazul Austriei, unde există 6 500 de locuinţe pentru refugiaţii consideraţi cazuri vulnerabile sau cazarea în centrele de primire a solicitanţilor de azil pentru o perioadă mai lungă (Franţa, Germania, Norvegia, Luxemburg, Italia). Oricum, sunt ţări în care unele soluţii se regăsesc în paralel. 4. În toate ţările avute în vedere, refugiaţii au acces la asistenţă medicală, în aceleaşi condiţii cu cetăţenii ţărilor respective. 5. Accesul la serviciile de asistenţă socială este garantat refugiaţilor în aceleaşi condiţii cu naţionalii, dar în multe ţări cuantumul beneficiilor diferă, în funcţie de autoritatea locală în zona căreia locuiesc refugiaţii. 6. Accesul la cetăţenia ţării respective se realizează în condiţii mai favorabile pentru refugiaţi (principalul element favorizant este cel referitor la durata şederii pe teritoriul ţării respective, care, în cazul refugiaţilor, este mai scurtă), în comparaţie cu alte categorii de străini, excepţie făcând Franţa şi Portugalia. 7. Refugiaţii reprezintă categoria de străini cea mai vizată de programele de integrare finanţate de guvernele statelor europene. Când ne referim la programe de integrare, avem în vedere atât pachete de servicii coerente, individualizate, pe care le regăsim în ţări ca Finlanda, Danemarca, Austria, Germania, Olanda, Suedia (unde statul finanţează autorităţile locale pentru a derula programe de integrare), cât şi măsuri specifice care vizează doar anumite elemente ale pachetului de servicii (de exemplu, doar cursuri de limbă, orientare culturală, pregătire profesională, cazare temporară sau asistenţă financiară, activităţi care nu sunt neapărat corelate între ele), cum este cazul în Elveţia, Belgia, Franţa, Norvegia, Spania, Grecia, Luxemburg. Mai avem ţările în care statul nu finanţează direct realizarea programelor de integrare, aceste activităţi revenind, în mare măsură, organizaţiilor neguvernamentale (Irlanda, Portugalia, Italia, Marea Britanie). 19 POLITICA ŞI PRACTICA PRIVIND INTEGRAREA 337 SITUAŢIA DIN ROMÂNIA Liniile directoare ale politicii privind integrarea socială a străinilor din 16 . În acest moment, România se regăsesc în Strategia naţională privind migraţia doar străinii care au obţinut o formă de protecţie (refugiaţii recunoscuţi şi străinii care beneficiază de protecţie umanitară condiţionată) beneficiază de măsuri speciale care urmăresc facilitarea integrării lor în societatea românească (la această 17 . În România, din 1991 până în categorie de străini ne vom referi în continuare) mai 2005, au fost înregistraţi un număr de 14 854 de solicitanţi de azil, dintre care 2 577 au primit o formă de protecţie. În mai 2005, se mai aflau în România 858 de străini cu o formă de protecţie (sursa: Oficiul Naţional pentru Refugiaţi). Obiectivul general al politicii care urmăreşte sprijinirea procesului de integrare al refugiaţilor este acela de a ajuta refugiaţii să se auto-susţină, să devină independenţi faţă de asistenţa oferită de stat sau de organizaţiile neguvernamentale şi să participe activ în societatea românească, din punct de vedere economic, social şi cultural. Acest lucru se poate realiza prin: • crearea unui cadru legal şi instituţional care să faciliteze procesul de integrare al refugiaţilor; 18 • oferirea posibilităţii refugiaţilor de a participa în programe de integrare ; • sprijinirea dezvoltării unui mediu multicultural, care să favorizeze integrarea culturală a refugiaţilor. Din punct de vedere economic şi social, străinii care au dobândit o formă de protecţie au aceleaşi drepturi şi obligaţii ca şi cetăţenii români (dreptul la o locuinţă, dreptul la asistenţă medicală şi socială, dreptul la un loc de muncă şi dreptul la educaţie în aceleaşi condiţii cu românii). Etapele principale ale asistenţei guvernamentale oferite refugiaţilor: 1. Participarea în programe de integrare, în prima etapă a şederii lor în România – programul de integrare are o durată de 6 luni, cu posibilitatea prelungirii pentru alte 6 luni şi constă în activităţi de învăţare a limbii române, consiliere şi orientare culturală – în această perioadă pot beneficia de cazare în centrele administrate de Oficiul Naţional pentru Refugiaţi. 16 Hotărârea de Guvern nr. 616/2004 prin care se aprobă Strategia privind Migraţia. 17 Ordonanţa Guvernului nr. 44/2004 privind integrarea socială a străinilor care au obţinut o formă de protecţie în România, aprobată şi modificată prin Legea nr. 185/2004, HG nr. 1483/2004 pentru aprobarea Normelor metodologice de aplicare a Ordonanţei nr. 44/2004 privind integrarea socială a străinilor care au dobândit o formă de protecţie în România. 18 În perioada mai 2004–mai 2005 (12 luni de la intrarea în vigoare a ordonanţei privind integrarea străinilor care au obţinut o formă de protecţie), 164 de străini au primit o formă de protecţie, dintre care 69 au fost incluşi în programul de integrare (42% dintre noii recunoscuţi în perioada avută în vedere – participarea în programele de integrare nu este obligatorie). Acestora li se adaugă alţi 57 de străini cu o formă de protecţie, recunoscuţi în anii din urmă, care nu au beneficiat de asistenţă în vederea integrării şi care au dorit să participe la programul de integrare. În total, începând cu luna mai 2004 au beneficiat de prevederile OG nr. 44/2004, 126 de străini care au obţinut o formă de protecţie în România (sursa: Oficiul Naţional pentru Refugiaţi). 338 MIRCEA RADU 20 2. La terminarea programului de integrare sau în momentul identificării unui loc de muncă, refugiatul/familia de refugiaţi este îndrumat către autoritatea locală unde a fost identificat un loc de muncă prin intermediu Agenţiei Naţionale pentru Ocuparea Forţei de Muncă şi unde urmează să beneficieze de locuinţă socială sau de subvenţionarea chiriei din partea Oficiului Naţional pentru Refugiaţi. În comunitatea locală respectivă, autorităţile locale au obligaţia de a facilita accesul la educaţie, sănătate şi asistenţă socială. Oficiul Naţional pentru Refugiaţi din cadrul Ministerului Administraţiei şi Internelor are rolul de coordonator al instituţiilor cu atribuţii în domeniul integrării sociale a refugiaţilor şi, de asemenea, are responsabilitatea de a monitoriza cazurile individuale, atât în timpul programului de integrare cât şi după plecarea refugiatului în comunitatea locală. De asemenea, Oficiul Naţional pentru Refugiaţi oferă asistenţă punctuală refugiaţilor aflaţi în dificultate, în special prin intermediul serviciilor de consiliere şi derulează campanii de informare a populaţiei României 19 cu privire la refugiaţi . Deşi s-au făcut paşi importanţi în vederea facilitării procesului de integrare al străinilor care au obţinut o formă de protecţie, dintre care menţionăm îmbunătăţirea serviciilor oferite în cadrul programelor de integrare şi îmbunătăţirea comunicării inter-instituţionale, mai sunt probleme în domenii-cheie, cum ar fi accesul pe piaţa forţei de muncă, locuinţele sociale, recunoaşterea studiilor şi calificărilor din ţările de origine ale refugiaţilor recunoscuţi şi ale persoanelor care au dobândit protecţie umanitară condiţionată sau practica inconstantă în ceea ce priveşte plata 20 . contribuţiei la asigurările de sănătate În concluzie la cele prezentate mai sus, putem spune că politica socială în domeniul imigraţiei şi azilului – dimensiunea care vizează integrarea imigranţilor şi refugiaţilor, urmăreşte să sprijine participarea activă a străinilor care domiciliază sau au reşedinţa pe teritoriul ţării-gazdă la viaţa socială, economică şi culturală a societăţii respective şi, prin aceasta, să contribuie la dezvoltarea unei relaţii reciproce bazate pe încredere şi responsabilitate între străini şi comunitate. Măsurile luate în domeniul integrării imigranţilor şi refugiaţilor urmăresc, în principal, angajarea în muncă, accesul la sistemul de asigurări sociale si asigurări sociale de sănătate, accesul la o locuinţă, accesul la servicii medicale, la asistenţă socială, la educaţie şi la învăţarea limbii societăţii-gazdă şi, într-o anumită măsură, facilitarea integrării culturale (această dimensiune nu este foarte vizibilă). Mai mult, politica în acest domeniu include participarea la programe de integrare adaptate nevoilor specifice ale străinilor, iar refugiaţii şi persoanele care au dobândit o formă subsidiară de protecţie internaţională, categorie aparte de 19 Drăgoi Vasile, Radu Mircea, Integrarea refugiaţilor în societatea românească – ghid adresat funcţionarilor publici, Editura Ministerului Administraţiei şi Internelor, 2005. 20 Raportul anual privind situaţia străinilor care au obţinut o formă de protecţie în România (sursa: Oficiul Naţional pentru Refugiaţi). 21 POLITICA ŞI PRACTICA PRIVIND INTEGRAREA 339 imigranţi, beneficiază de programe speciale de integrare adaptate caracteristicilor şi nevoilor acestui grup social. De asemenea, mai putem spune că această politică socială europeană vizând integrarea imigranţilor şi refugiaţilor poate fi privită şi ca element constitutiv al Modelului Social European. În majoritatea ţărilor europene, 21 . O atenţie aceste programe de integrare sunt adresate imigranţilor în general deosebită este acordată, la nivel european, acelor persoane care au nevoie de protecţie internaţională şi care fac parte dintr-o categorie specială (precum victime ale persecuţiei bazată pe sex/gen, minori neînsoţiţi, victime ale torturii, persoane vârstnice). BIBLIOGRAFIE 1. Alastair Ager, Alison Strang, Indicators of Integration, Queen Margaret University College, Edinburgh, 2004. 2. Alastair Ager, Alison Strang, The experience of integration: a qualitative study of refugee integration in the local communities of Pollokshaws and Islington, Queen Margaret University College, Edinburgh, 2004. 3. Boswell Christina, Addressing the causes of migratory and refugee movements: the role of the European Union – December 2002. 4. COM(2003) 336 final – Communication from the Commission to the Council, the European Parliament, the European Economic and Social Committee and the Committee of the Regions on Immigration, Integration and Employment – Brussels, 3.6.2003. 5. COM(2004) 508 final – Communication from the Commission to the Council, the European Parliament, the European Economic and Social Committee and the Committee of the Regions – First Annual Report on Migration and Integration, 16.07.2004. 6. COM(2000)757 of 22 November 2000 – Communication on a Community immigration policy. 7. COM (1999)256 final Brussels, 26.05.1999 – Countering racism, xenophobia and anti- semitism in the candidate countries. 8. COM (1999)564 final Brussels, 25.11.1999 – Communication from the Commision to the Council, the European Parliament, the Economic and Social Committe and the Committe of the Regions on certain Community measures to combat discrimination. 9. COM (1998)183final Brussels, 25.03.1998 – An Action Plan against Racism. 10. Compendium – Transnational actions for the exchange of information and good practice – Call for proposals – July 2002. 11. Council Directive 2000/78/EC of 27 November 2000 establishing a general framework for equal treatment in employment and occupation Official Journal L 303, 2/12/2000. 12. Council Decision 2000/750/EC of 27 November 2000 establishing a Community action Programme to combat discrimination (2001 to 2006). 13. Council Directive 2000/43/EC of 29 June 2000 implementing the principle of equal treatment between persons irrespective of racial or ethnic origin Official Journal L 180, 19/07/2000 p. 0022–0026. 14. Council Directive 2003/9/EC of 27 January laying down minimum standards for the reception of asylum seekers. 15. Drăgoi Vasile, Corneliu Alexandru, Migraţia şi azilul în România, în contextul pregătirii aderării la Uniunea Europeană, Editura Ministerului de Interne, 2002. 21 În România, pentru moment, programele de integrare au ca grup-ţintă, dintre imigranţi, doar refugiaţii. 340 MIRCEA RADU 22 16. Drăgoi Vasile, Radu Mircea, Integrarea refugiaţilor în societatea românească – ghid adresat funcţionarilor publici, Editura Ministerului Administraţiei şi Internelor, 2005. 17. ECRE – Good Practice Guide on the Integration of Refugees in the European Union – Employment and Vocational Training, Cultural and Community Integration for Refugees, Education, 1999. 18. Entzinger Han, Renske Biezeveld – Benchmarking in Immigrant Integration, Rotterdam, August 2003. 19. EPC/ KBF – Beyond the Common Basic Principles on integration, Issue Paper 27, 15 April 2005. 20. Giorgi Liana, Study on the integration of persons in need of international protection in Central Europe, ICCR Project Ewo-Protect-Vienna 1996. 21. Gibney Matthew J., The state of asylum: democratization, judicialization and evolution of refugee policy in Europe, October 2001. 22. Jan Niessen, Yongmi Schiebel, Handbook on Integration for policy-makers and practitioners, European Communities, 2004. 23. ECRE – Legal and social conditions for asylum seekers and refugees in western european countries (report financed by European Commission) – May 2000. 24. Martin Susan F., Global migration trends and asylum, April 2001. 25. Mestheneos E., Ioannidi E., Obstacles to Refugee Integration in the European Union Member States, Journal of refugee Studies, 2002. 26. Norstrom E., Working with integration: A discussion paper on the integration of immigrants and refugees into Swedish society, 1993. 27. Pop Luana Miruna, coordonator, Dicţionar de Politici Sociale, Editura Expert, 2002. 28. Rainer Munz, Migrants, labour markets and integration in Europe: a comparative analysis, Global Commision on International Migration, october 2004. 29. Report of the 4th European Conference on the Integration of Refugees, Athens, December 2000. 30. Schulte Bernd, The opened method of co-ordination as a political strategy in the field of immigrant integration policy, 2003. 31. Survey on policy and practice related to refugee integration commissioned by European Refugee Fund Community Actions 2001/2 and conducted By Department of Planning, Oxford Brooks University, December 2002. 32. The Think Tank on Integration in Denmark – The integration of Foreigners in the Danish Society – Towards a new integration policy, 2002. 33. Thouez Colleen, Towards a common European migration and asylum policy, August 2000. 34. UNHCR, Statutul şi regimul refugiaţilor în România – Legislaţie relevantă, Monitorul Oficial, Bucureşti, 2002. 35. UNHCR, Drepturi şi practici de integrare privind refugiaţii recunoscuţi în ţările Europei Centrale, vol. V, Integrarea, 1999. he article tackles a nowadays issue in European states regarding the phenomenon of integration of immigrants in T these communities from two perspectives: the governmental policies and the practices of implementation of policies. In the first part, it is presented a short analisys on the integration concept of refugees and immigrants, the former being a special category of immigrants who need special measures for their integration. The researches presented here noticed that there is a general tendency to operate a difference between refugees and other categories of immigrants, especially economical immigrants, because the former need a longer period of assistance and in certain cases special measures firstly justified by their reasons to leave their countries of origin (a forced exile), although at the policy level it is not seen a clear difference between these two categories of migrants. 23 POLITICA ŞI PRACTICA PRIVIND INTEGRAREA 341 In the second part, we can read about the theoretical models of policies which aim at the integration of immigrants and refugees, the main elements of these policies, the practices in European countries and also the vision of European Commission on this issue. It is worth to be mentioned that at the level of European Union was endorsed a set of basic principles in order to promote a common European vision on the immigrant integration, the principles which will represent a base for the future policies in integration area. At the end, it is presented an overview on Romanian situation which emphasizes that in our country the European standards are accomplished. At the moment, there is a coherent policy and legislation, the institutional framework to put in practice the legislation and actual integration programs.